РЕПУБЛИКА СРБИЈА

НАРОДНА СКУПШТИНА

01 Број 06-2/217-20

24. децембар 2020. године

Б е о г р а д

**З А П И С Н И К**

**ОСМЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2020. ГОДИНИ,**

**ОДРЖАНЕ 22, 23. И 24. ДЕЦЕМБРА 2020. ГОДИНЕ**

Седница је почела у 10 часова и 5 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 115 народних посланика, а применом електронског система за гласање утврђено је да је у сали присутно 155 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од министра унутрашњих послова, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од министра спољних послова и председника Владе, Борисав Ковачевић, представник Посланичке групе ПУПС - „Три П“ - од председника Владе, Миленко Јованов, представник Посланичке групе „Александар Вучић - за нашу децу“ - од Министарства унутрашњих послова, Републичког јавног тужилаштва и Безбедносно-информативне агенције и Драган Д. Марковић, председник Посланичке групе ЈЕДИНСТВЕНА СРБИЈА (ЈС) - од председника Одбора за административно-буџетска и мандатно-имунитетска питања.

Председник је обавестио да су спречени да седници присуствују народни посланици: Ђорђе Комленски, Драган М. Марковић, др Весна Ивковић и Јустина Пупин Кошћал.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Драгољуб Ацковић, Душан Бајатовић, Арђенд Бајрами, др Муамер Бачевац, мр Игор Бечић, др Бобан Бирманчевић, Зоран Бојанић, Соња Влаховић, Владан Глишић, Младен Грујић, проф. др Зоран Драгишић, Нинослав Ерић, Марко Зељуг, доц. др Михаило Јокић, Драгомир Карић, Јован Колунџија, Селма Кучевић, Софија Максимовић, проф. др Предраг Марковић, Жарко Мићин, Оливера Недељковић, Слађана Николић, проф. др Александра Павловић Марковић, др Балинт Пастор, Золтан Пек, Љубо Петровић, Милена Поповић, Мисала Праменковић, Весна Стамболић, хаџи Милорад Стошић, Душко Тарбук, проф. др Горан Тасић, Иван Тасовац, Смиља Тишма, Соња Тодоровић, Мирела Раденковић, Љиљана Кузмановић-Вујаковић, Марина Мирковић, Розалија Екрес и Даниел Ђивановић.

Затим је Народна скупштина прешла на утврђивање дневног реда.

Изјашњавајући се о предлозима за стављање на дневни ред аката по хитном поступку, Народна скупштина је прихватила: предлог Одбора за финансије, републички буџет и контролу трошења јавних средстава да се, по хитном поступку, стави на дневни ред Предлог одлуке о престанку функције председника Републичке комисије за заштиту права у поступцима јавних набавки, који је поднеo Народној скупштини 11. децембра 2020. године (од 182 присутна народна посланика, 171 је гласао за, а 11 није гласало), предлог Одбора за финансије, републички буџет и контролу трошења јавних средстава да се, по хитном поступку, стави на дневни ред Предлог одлуке о престанку функције члана Републичке комисије за заштиту права у поступцима јавних набавки, који је поднеo Народној скупштини 11. децембра 2020. године (од 182 присутна народна посланика, 174 су гласала за, а осам није гласало), предлог Одбора за финансије, републички буџет и контролу трошења јавних средстава да се, по хитном поступку, стави на дневни ред Предлог одлуке о избору председника и једног члана Републичке комисије за заштиту права у поступцима јавних набавки, који је поднеo Народној скупштини 11. децембра 2020. године (од 182 присутна народна посланика, 173 су гласала за, а девет није гласало), предлог Одбора за правосуђе, државну управу и локалну самоуправу да се, по хитном поступку, стави на дневни ред Предлог одлуке о избору чланова Државног већа тужилаца из реда јавних тужилаца и заменика јавних тужилаца и из реда професора правног факултета, који је поднеo Народној скупштини 21. децембра 2020. године (од 183 присутна народна посланика, 175 је гласало за, а осам није гласало), предлог Високог савета судства да се, по хитном поступку, стави на дневни ред Предлог одлуке о избору чланова Високог савета судства из реда судија, који је поднеo Народној скупштини 18. децембра 2020. године (од 183 присутна народна посланика, 175 је гласало за, а осам није гласало), предлог Високог савета судства да се, по хитном поступку, стави на дневни ред Предлог одлуке о избору председника судова (број 119-2131/20), који је поднеo Народној скупштини 18. децембра 2020. године (од 183 присутна народна посланика, 174 су гласала за, а девет није гласало), предлог Високог савета судства да се, по хитном поступку, стави на дневни ред Предлог одлуке о избору председника судова (број 119-2129/20), који је поднеo Народној скупштини 18. децембра 2020. године (од 182 присутна народна посланика, 174 су гласала за, а осам није гласало), предлог Одбора за правосуђе, државну управу и локалну самоуправу да се, по хитном поступку, стави на дневни ред Предлог одлуке о престанку функције председника Апелационог суда у Крагујевцу и председника Привредног суда у Београду, који је поднеo Народној скупштини 21. децембра 2020. године (од 182 присутна народна посланика, 174 су гласала за, а осам није гласало), предлог Одбора за правосуђе, државну управу и локалну самоуправу да се, по хитном поступку, стави на дневни ред Предлог одлуке о престанку функције јавног тужиоца у Основном јавном тужилаштву у Новом Пазару, Основном јавном тужилаштву у Лебану и Основном јавном тужилаштву у Бечеју, који је поднеo Народној скупштини 21. децембра 2020. године (од 184 присутна народна посланика, 174 су гласала за, а десет није гласало) и предлог Одбора за административно-буџетска и мандатно-имунитетска питања да се, по хитном поступку, стави на дневни ред Предлог одлуке о усвајању Кодекса понашања народних посланика, који је поднеo Народној скупштини 17. децембра 2020. године (од 184 присутна народна посланика, 176 је гласало за, а осам није гласало).

Изјашњавајући се о предлозима за допуну предложеног дневног реда, Народна скупштина није прихватила: предлог народног посланика Ане Караџић да се дневни ред допуни тачком Предлог закона о изменама Закона о судијама, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Ане Караџић, од 182 присутна народна посланика, пет је гласало за, а 177 није гласало) и предлог народног посланика Бојана Торбице да се дневни ред допуни тачком Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Бојана Торбице, од 181 присутног народног посланика, осам је гласало за, један се уздржао, а 172 нису гласала).

Народна скупштина је, већином гласова (од 182 присутна народна посланика, 168 је гласало за, а 14 није гласало), прихватила предлог народног посланика др Александра Мартиновића да се обави:

**1. заједнички начелни и јединствени претрес о:**

**- Предлогу закона о изменама Закона о државним службеницима,** који је поднела Влада (број 011-1987/20 од 4. децембра 2020. године),

**- Предлогу закона о изменама Закона о запосленима у јавним службама,** који је поднела Влада (број 011-1990/20 од 4. децембра 2020. године),

**- Предлогу закона о изменама Закона о систему плата запослених у јавном сектору,** који је поднела Влада (број 011-1992/20 од 4. децембра 2020. године),

**- Предлогу закона о изменама Закона о платама службеника и намештеника у органима аутономне покрајине и јединице локалне самоуправе,** који је поднела Влада (број 011-1988/20 од 4. децембра 2020. године),

**- Предлогу закона о изменама Закона о платама запослених у јавним агенцијама и другим организацијама које је основала Република Србија, аутономна покрајина или јединица локалне самоуправе,** који је поднела Влада (број 011-1985/20 од 4. децембра 2020. године),

**- Предлогу закона о задуживању Републике Србије код UniCredit Bank Srbija A.D. Beograd за потребе финансирања Пројекта Рума-Шабац-Лозница,** који је поднела Влада (број 011-2004/20 од 4. децембра 2020. године),

**- Предлогу закона о потврђивању Уговора између Владе Републике Србије и Владе Хонг Конга Специјалног административног региона Народне Републике Кине о отклањању двоструког опорезивања у односу на порезе на доходак и на имовину и спречавању пореске евазије и избегавања,** који је поднела Влада (број 011-1989/20 од 4. децембра 2020. године),

**- Предлогу закона о потврђивању Споразума између Владе Републике Србије и Владе Републике Француске о сарадњи у области спровођења приоритетних пројеката у Републици Србији,** који је поднела Влада (број 011-1986/20 од 4. децембра 2020. године) и

**- Предлогу закона о потврђивању Меморандума о разумевању између Владе Републике Србије и Владе Уједињеног Краљевства Велике Британије и Северне Ирске о запошљавању чланова породице који живе у заједничком домаћинству са члановима дипломатских и конзуларних представништава,** који је поднела Влада (број 011-1993/20 од 4. децембра 2020. године).

**2. заједнички јединствени претрес о:**

**- Предлогу одлуке о престанку функције председника Републичке комисије за заштиту права у поступцима јавних набавки,** који је поднео Одбор за финансије, републички буџет и контролу трошења јавних средстава (број 02-2050/20 од 11. децембра 2020. године),

**- Предлогу одлуке о престанку функције члана Републичке комисије за заштиту права у поступцима јавних набавки,** који је поднео Одбор за финансије, републички буџет и контролу трошења јавних средстава (број 02-2051/20 од 11. децембра 2020. године),

**- Предлогу одлуке о избору председника и једног члана Републичке комисије за заштиту права у поступцима јавних набавки,** који је поднео Одбор за финансије, републички буџет и контролу трошења јавних средстава (број 02-2052/20 од 11. децембра 2020. године),

**- Предлогу одлуке о избору чланова Државног већа тужилаца из реда јавних тужилаца и заменика јавних тужилаца и из реда професора правног факултета,** који је поднео Одбор за правосуђе, државну управу и локалну самоуправу (број 02-2147/20 од 21. децембра 2020. године),

**- Предлогу одлуке о избору чланова Високог савета судства из реда судија,** који је поднео Високи савет судства (број 119-2128/20 од 18. децембра 2020. године),

**- Предлогу одлуке о избору председника судова,** који је поднео Високи савет судства(број 119-2131/20 од 18. децембра 2020. године),

**- Предлогу одлуке о избору председника судова,** који је поднео Високи савет судства (број 119-2129/20 од 18. децембра 2020. године),

**- Предлогу одлуке о престанку функције председника Апелационог суда у Крагујевцу и председника Привредног суда у Београду,** који је поднео Одбор за правосуђе, државну управу и локалну самоуправу (број 02-2146/20 од 21. децембра 2020. године) и

**- Предлогу одлуке о престанку функције јавног тужиоца у Основном јавном тужилаштву у Новом Пазару, Основном јавном тужилаштву у Лебану и Основном јавном тужилаштву у Бечеју,** који је поднео Одбор за правосуђе, државну управу и локалну самоуправу (број 02-2145/20 од 21. децембра 2020. године).

Народна скупштина је, већином гласова (од 183 присутна народна посланика, 171 је гласао за, а 12 није гласало), утврдила дневни ред Осме седнице Другог редовног заседања Народне скупштине Републике Србије у 2020. години, у целини.

**Тако утврђени дневни ред је следећи:**

**1. Предлог закона о изменама Закона о државним службеницима**, који је поднела Влада (број 011-1987/20 од 4. децембра 2020. године),

**2. Предлог закона о изменама Закона о запосленима у јавним службама,** који је поднела Влада (број 011-1990/20 од 4. децембра 2020. године),

**3. Предлог закона о изменама Закона о систему плата запослених у јавном сектору,** који је поднела Влада (број 011-1992/20 од 4. децембра 2020. године),

**4. Предлог закона о изменама Закона о платама службеника и намештеника у органима аутономне покрајине и јединице локалне самоуправе,** који је поднела Влада (број 011-1988/20 од 4. децембра 2020. године),

**5. Предлог закона о изменама Закона о платама запослених у јавним агенцијама и другим организацијама које је основала Република Србија, аутономна покрајина или јединица локалне самоуправе,** који је поднела Влада (број 011-1985/20 од 4. децембра 2020. године),

**6. Предлог закона о задуживању Републике Србије код UniCredit Bank Srbija A.D. Beograd за потребе финансирања Пројекта Рума-Шабац-Лозница,** који је поднела Влада (број 011-2004/20 од 4. децембра 2020. године),

**7. Предлог закона о потврђивању Уговора између Владе Републике Србије и Владе Хонг Конга Специјалног административног региона Народне Републике Кине о отклањању двоструког опорезивања у односу на порезе на доходак и на имовину и спречавању пореске евазије и избегавања,** који је поднела Влада (број 011-1989/20 од 4. децембра 2020. године),

**8. Предлог закона о потврђивању Споразума између Владе Републике Србије и Владе Републике Француске о сарадњи у области спровођења приоритетних пројеката у Републици Србији,** који је поднела Влада (број 011-1986/20 од 4. децембра 2020. године),

**9. Предлог закона о потврђивању Меморандума о разумевању између Владе Републике Србије и Владе Уједињеног Краљевства Велике Британије и Северне Ирске о запошљавању чланова породице који живе у заједничком домаћинству са члановима дипломатских и конзуларних представништава,** који је поднела Влада (број 011-1993/20 од 4. децембра 2020. године),

**10. Предлог одлуке о престанку функције председника Републичке комисије за заштиту права у поступцима јавних набавки,** који је поднео Одбор за финансије, републички буџет и контролу трошења јавних средстава (број 02-2050/20 од 11. децембра 2020. године),

**11. Предлог одлуке о престанку функције члана Републичке комисије за заштиту права у поступцима јавних набавки,** који је поднео Одбор за финансије, републички буџет и контролу трошења јавних средстава (број 02-2051/20 од 11. децембра 2020. године),

**12. Предлог одлуке о избору председника и једног члана Републичке комисије за заштиту права у поступцима јавних набавки,** који је поднео Одбор за финансије, републички буџет и контролу трошења јавних средстава (број 02-2052/20 од 11. децембра 2020. године),

**13. Предлог одлуке о избору чланова Државног већа тужилаца из реда јавних тужилаца и заменика јавних тужилаца и из реда професора правног факултета,** који је поднео Одбор за правосуђе, државну управу и локалну самоуправу (број 02-2147/20 од 21. децембра 2020. године),

**14. Предлог одлуке о избору чланова Високог савета судства из реда судија,** који је поднео Високи савет судства (број 119-2128/20 од 18. децембра 2020. године),

**15. Предлог одлуке о избору председника судова,** који је поднео Високи савет судства (број 119-2131/20 од 18. децембра 2020. године),

**16. Предлог одлуке о избору председника судова,** који је поднео Високи савет судства (број 119-2129/20 од 18. децембра 2020. године),

**17. Предлог одлуке о престанку функције председника Апелационог суда у Крагујевцу и председника Привредног суда у Београду,** који је поднео Одбор за правосуђе, државну управу и локалну самоуправу (број 02-2146/20 од 21. децембра 2020. године),

**18. Предлог одлуке о престанку функције јавног тужиоца у Основном јавном тужилаштву у Новом Пазару, Основном јавном тужилаштву у Лебану и Основном јавном тужилаштву у Бечеју,** који је поднео Одбор за правосуђе, државну управу и локалну самоуправу (број 02-2145/20 од 21. децембра 2020. године)и

**19. Предлог одлуке о усвајању Кодекса понашања народних посланика**, који је поднео Одбор за административно-буџетска и мандатно-имунитетска питања (број 02-2122/20 од 17. децембра 2020. године).

Председник је, сагласно члану 90. став 1. Пословника, обавестио да су позвани да седници присуствују Марија Обрадовић, министар државне управе и локалне самоуправе, Синиша Мали, министар финансија, Томислав Момировић, министар грађевинарства, саобраћаја и инфраструктуре, Никола Селаковић, министар спољних послова, Саша Стевановић и Славица Савичић, државни секретари у Министарству финансија, Милана Ракић, државни секретар у Министарству грађевинарства, саобраћаја и инфраструктуре, Ивана Савићевић, помоћник министра државне управе и локалне самоуправе, др Драган Демировић, вршилац дужности помоћника министра финансија, Вера Вукићевић, вршилац дужности помоћника министра спољних послова, Ана Триповић, директор Управе за јавни дуг у Министарству финансија, Владимир Цветковић, министар саветник у Министарству спољних послова, Ана Јовић саветник министра финансија, мр Дејан Дабетић, виши саветник и руководилац Групе у Министарству финансија и Гордана Пођанин и Ивана Милинковић, виши саветници у Министарству државне управе и локалне самоуправе.

Затим је Народна скупштина прешла на рад по утврђеном дневном реду, односно на заједнички начелни и јединствени претрес o **предлозима закона из тачака од 1. до 9. дневног реда.**

Председник је, сагласно члану 157. став 2. и члану 170. став 1. Пословника, отворио заједнички начелни и јединствени претрес о:

**- Предлогу закона о изменама Закона о државним службеницима**, који је поднела Влада (број 011-1987/20 од 4. децембра 2020. године),

**- Предлогу закона о изменама Закона о запосленима у јавним службама**, који је поднела Влада (број 011-1990/20 од 4. децембра 2020. године),

**- Предлогу закона о изменама Закона о систему плата запослених у јавном сектору**, који је поднела Влада (број 011-1992/20 од 4. децембра 2020. године),

**- Предлогу закона о изменама Закона о платама службеника и намештеника у органима аутономне покрајине и јединице локалне самоуправе**, који је поднела Влада (број 011-1988/20 од 4. децембра 2020. године),

**- Предлогу закона о изменама Закона о платама запослених у јавним агенцијама и другим организацијама које је основала Република Србија, аутономна покрајина или јединица локалне самоуправе**, који је поднела Влада (број 011-1985/20 од 4. децембра 2020. године),

**- Предлогу закона о задуживању Републике Србије код UniCredit Bank Srbija A.D. Beograd за потребе финансирања Пројекта Рума-Шабац-Лозница**, који је поднела Влада (број 011-2004/20 од 4. децембра 2020. године),

**- Предлогу закона о потврђивању Уговора између Владе Републике Србије и Владе Хонг Конга Специјалног административног региона Народне Републике Кине о отклањању двоструког опорезивања у односу на порезе на доходак и на имовину и спречавању пореске евазије и избегавања**, који је поднела Влада (број 011-1989/20 од 4. децембра 2020. године),

**- Предлогу закона о потврђивању Споразума између Владе Републике Србије и Владе Републике Француске о сарадњи у области спровођења приоритетних пројеката у Републици Србији**, који је поднела Влада (број 011-1986/20 од 4. децембра 2020. године) и

**- Предлогу закона о потврђивању Меморандума о разумевању између Владе Републике Србије и Владе Уједињеног Краљевства Велике Британије и Северне Ирске о запошљавању чланова породице који живе у заједничком домаћинству са члановима дипломатских и конзуларних представништава**, који је поднела Влада (број 011-1993/20 од 4. децембра 2020. године).

Уводно излагање о предлозима закона поднела је представник предлагача Марија Обрадовић, министар државне управе и локалне самоуправе.

У заједничком начелном и јединственом претресу учествовали су народни посланици: Јелена Жарић Ковачевић, известилац Одбора за уставна питања и законодавство, Владимир Ђукановић, известилац Одбора за правосуђе, државну управу и локалну самоуправу (затим је председавајућа, Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), Живота Старчевић, заменик председника Посланичке групе ЈЕДИНСТВЕНА СРБИЈА (ЈС), др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Данијела Вељовић, представник Посланичке групе Социјалдемократска партија Србије, Немања Јоксимовић, представник Посланичке групе „Александар Вучић - за нашу децу“, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Милија Милетић, Сања Јефић Бранковић, Тома Фила (поводом чијег излагања се за реч јавила министар Марија Обрадовић), мр Јадранка Јовановић, Милутин Мркоњић, Маријан Ристичевић и Звонимир Стевић, а затим је председавајући др Владимир Орлић, потпредседник Народне скупштине, одредио паузу у трајању од једног часа.

Након паузе, седница је настављена у 15 часова и 5 минута.

У наставку заједничког начелног и јединственог претреса учествовали су народни посланици: Весна Ранковић, Дијана Радовић, Наташа Ивановић, Марија Јевђић, Ана Белоица, Загорка Алексић, др Драгана Баришић, Дејан Кесар, Ивана Поповић, Јован Палалић, Милица Николић, Ненад Крстић, Наташа Јовановић, проф. др Владимир Маринковић, Љиљана Малушић, Никола Радосављевић, Весна Кнежевић, Никола Лазић, Адријана Пуповац, Милан Илић, Весна Недовић, Илија Матејић, Милица Обрадовић и Иван Рибаћ, након чега се за реч јавила министар Марија Обрадовић.

Затим је председник Народне скупштине, сагласно члану 98. став 4. Пословника, закључио заједнички начелни и јединствени претрес о предлозима закона из тачака од 1. до 9. дневног реда и обавестио да, с обзиром на то да на предлоге закона нису поднети амандмани, Народна скупштина ће, сагласно члану 160. став 3. Пословника, одлучивати само о предлозима закона у целини.

Првог дана рада, седница је завршена у 18 часова и 40 минута.

**Други дан рада – 23. децембар 2020. године**

Седница је почела у 10 часова и 10 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 71 народни посланик, а применом електронског система за гласање утврђено је да су у сали присутна 134 народна посланика и да постоје услови за рад.

Председник је обавестио да су спречени да седници присуствују народни посланици: Драган М. Марковић, Ђуро Перић и др Весна Ивковић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Драгољуб Ацковић, Душан Бајатовић, Арђенд Бајрами, Надије Бећири, др Бобан Бирманчевић, Зоран Бојанић, Славиша Булатовић, Никола Војиновић, Владан Глишић, проф. др Зоран Драгишић, Милан Ђурица, Владан Заграђанин, Марко Зељуг, Енис Имамовић, Марија Јевђић, доц. др Михаило Јокић, Никола Јоловић, Шаип Камбери, Драгомир Карић, Јован Колунџија, Ђорђе Комленски, Селма Кучевић, Софија Максимовић, Драган Д. Марковић, проф. др Предраг Марковић, Верољуб Матић, Јелена Мијатовић, Велибор Милојичић, Жарко Мићин, Марко Младеновић, Милутин Мркоњић, Оливера Недељковић, Слађана Николић, проф. др Александра Павловић Марковић, др Балинт Пастор, Золтан Пек, Горан Пекарски, Љубо Петровић, Мира Петровић, Милена Поповић, Мисала Праменковић, Јустина Пупин Кошћал, Весна Стамболић, проф. др Горан Тасић, Иван Тасовац, Смиља Тишма, Соња Тодоровић, Акош Ујхељи, др Емеше Ури, Петар Весовић, Љиљана Кузмановић-Вујаковић, Марина Мирковић и Розалија Екрес.

Председник је, сагласно члану 90. став 1. Пословника, обавестио да су позвани да седници присуствују Александар Пантић, изборни члан Високог савета судства из реда судија, Татјана Лагумџија, изборни члан Државног већа тужилаца и Наташа Ђелић, шеф Одсека за статусна питања, судија Високог савета судства.

Затим је Народна скупштина прешла **на заједнички јединствени претрес о предлозима одлука из тачака од 10. до 18. дневног реда**.

Председник је, сагласно члану 192. став 3, а сходно члану 157. став 2. Пословника, отворио **заједнички јединствени претрес о**:

**- Предлогу одлуке о престанку функције председника Републичке комисије за заштиту права у поступцима јавних набавки**,

**- Предлогу одлуке о престанку функције члана Републичке комисије за заштиту права у поступцима јавних набавки**,

**- Предлогу одлуке о избору председника и једног члана Републичке комисије за заштиту права у поступцима јавних набавки**,

**- Предлогу одлуке о избору чланова Државног већа тужилаца из реда јавних тужилаца и заменика јавних тужилаца и из реда професора правног факултета**,

**- Предлогу одлуке о избору чланова Високог савета судства из реда судија**,

**- Предлогу одлуке о избору председника судова**,

**- Предлогу одлуке о избору председника судова**,

**- Предлогу одлуке о престанку функције председника Апелационог суда у Крагујевцу и председника Привредног суда у Београду** и

**- Предлогу одлуке о престанку функције јавног тужиоца у Основном јавном тужилаштву у Новом Пазару, Основном јавном тужилаштву у Лебану и Основном јавном тужилаштву у Бечеју**.

У заједничком јединственом претресу учествовали су народни посланици: представник предлагача др Александра Томић, председник Одбора за финансије, републички буџет и контролу трошења јавних средстава, Милош Терзић, представник Посланичке групе „Александар Вучић - за нашу децу“, (који је оспорио предлог да се за председника Основног суда у Ивањици изабере кандидат Снежана Бјелогрлић, судија основног суда у Ивањици и предлог да се за председника Основног суда у Зрењанину изабере кандидат Златоје Анкић, судија основног суда у Зрењанину), др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (након чега су се за реч јавили представници предлагача: народни посланик Владимир Ђукановић, председник Одбора за правосуђе, државну управу и локалну самоуправу, Татјана Лагумџија, изборни члан Државног већа тужилаца и Александар Пантић, изборни члан Високог савета судства из реда судија), Сања Јефић Бранковић, представник Посланичке групе Социјалдемократска партија Србије (поводом чијег излагања се за реч јавио представник предлагача Александар Пантић), Тома Фила, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Милија Милетић (поводом чијег излагања се за реч јавио представник предлагача, народни посланик Владимир Ђукановић), Данијела Вељовић, проф. др Јахја Фехратовић и мр Славенко Унковић.

Затим је председавајући др Владимир Орлић, потпредседник Народне скупштине, закључио заједнички јединствени претрес о предлозима одлука из тачака од 10. до 18. дневног реда и сагласно члану 87. став 5. Пословника, одредио среду, 23. децембар 2020. године, са почетком у 13 часова и 45 минута, као Дан за гласање о предлозима одлука из тачака од 10. до 18. дневног реда.

Након тога Народна скупштина је прешла на **јединствени претрес о 19. тачки дневног реда** – **ПРЕДЛОГУ ОДЛУКЕ О УСВАЈАЊУ КОДЕКСА ПОНАШАЊА НАРОДНИХ ПОСЛАНИКА**.

Председавајући др Владимир Орлић, потпредседник Народне скупштине је, сагласно члану 192. став 3. Пословника, отворио јединствени претрес о Предлогу одлуке.

Уводно излагање о Предлогу одлуке поднео је представник предлагача, народни посланик др Александар Мартиновић, председник Одбора за административно-буџетска и мандатно-имунитетска питања (прихватио је амандмане које је на Предлог одлуке поднео народни посланик др Владимир Орлић).

У јединственом претресу учествовали су народни посланици: Елвира Ковач, заменик председника Посланичке групе САВЕЗ ВОЈВОЂАНСКИХ МАЂАРА, Мирсад Хоџић, представник Посланичке групе УЈЕДИЊЕНА ДОЛИНА - СДА САНЏАКА, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Бранимир Јовановић, председник Посланичке групе Социјалдемократска партија Србије (након чијег излагања је председавајући Радован Тврдишић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова) и Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС).

Применом електронског система за гласање, утврђено је да су у сали присутна 182 народна посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање о предлозима одлука из тачака од 10. до 18. дневног реда.

**10. тачка дневног реда – ПРЕДЛОГ ОДЛУКЕ О ПРЕСТАНКУ ФУНКЦИЈЕ ПРЕДСЕДНИКА РЕПУБЛИЧКЕ КОМИСИЈЕ ЗА ЗАШТИТУ ПРАВА У ПОСТУПЦИМА ЈАВНИХ НАБАВКИ**

Народна скупштина је, већином гласова свих народних посланика (од 183 присутна народна посланика, 183 су гласала за), усвојила Предлог одлуке о престанку функције председника Републичке комисије за заштиту права у поступцима јавних набавки, у целини.

**11. тачка дневног реда – ПРЕДЛОГ ОДЛУКЕ О ПРЕСТАНКУ ФУНКЦИЈЕ ЧЛАНА РЕПУБЛИЧКЕ КОМИСИЈЕ ЗА ЗАШТИТУ ПРАВА У ПОСТУПЦИМА ЈАВНИХ НАБАВКИ**

Народна скупштина је, већином гласова свих народних посланика (од 184 присутна народна посланика, 184 су гласала за), усвојила Предлог одлуке о престанку функције члана Републичке комисије за заштиту права у поступцима јавних набавки, у целини.

**12. тачка дневног реда – ПРЕДЛОГ ОДЛУКЕ О ИЗБОРУ ПРЕДСЕДНИКА И ЈЕДНОГ ЧЛАНА РЕПУБЛИЧКЕ КОМИСИЈЕ ЗА ЗАШТИТУ ПРАВА У ПОСТУПЦИМА ЈАВНИХ НАБАВКИ**

Народна скупштина је, већином гласова свих народних посланика (од 184 присутна народна посланика, 183 су гласала за, а један није гласао), усвојила Предлог одлуке о избору председника и једног члана Републичке комисије за заштиту права у поступцима јавних набавки, у целини.

**13. тачка дневног реда – ПРЕДЛОГ ОДЛУКЕ О ИЗБОРУ ЧЛАНОВА ДРЖАВНОГ ВЕЋА ТУЖИЛАЦА ИЗ РЕДА ЈАВНИХ ТУЖИЛАЦА И ЗАМЕНИКА ЈАВНИХ ТУЖИЛАЦА И ИЗ РЕДА ПРОФЕСОРА ПРАВНОГ ФАКУЛТЕТА**

Народна скупштина је, већином гласова свих народних посланика (од 184 присутна народна посланика, 184 су гласала за), усвојила Предлог одлуке о избору чланова Државног већа тужилаца из реда јавних тужилаца и заменика јавних тужилаца и из реда професора правног факултета, у целини.

**14. тачка дневног реда – ПРЕДЛОГ ОДЛУКЕ О ИЗБОРУ ЧЛАНОВА ВИСОКОГ САВЕТА СУДСТВА ИЗ РЕДА СУДИЈА**

Народна скупштина је, већином гласова свих народних посланика (од 184 присутна народна посланика, 183 су гласала за, а један није гласао), усвојила Предлог одлуке о избору чланова Високог савета судства из реда судија, у целини.

**15. тачка дневног реда – ПРЕДЛОГ ОДЛУКЕ О ИЗБОРУ ПРЕДСЕДНИКА СУДОВА**

Народна скупштина није прихватила предлог да се за председника Основног суда у Ивањици изабере Снежана Бјелогрлић, судија основног суда у Ивањици, чији је предлог оспорио народни посланик Милош Терзић (од 184 присутна народних посланика, пет је гласало за, а 179 није гласало).

Народна скупштина је, већином гласова свих народних посланика (од 184 присутна народна посланика, 184 су гласала за), усвојила Предлог одлуке о избору председника судова (број 119-2131/20 од 18. децембра 2020. године), без оспореног кандидата, у целини.

**16. тачка дневног реда – ПРЕДЛОГ ОДЛУКЕ О ИЗБОРУ ПРЕДСЕДНИКА СУДОВА**

Народна скупштина није прихватила предлог да се за председника Основног суда у Зрењанину изабере Златоје Анкић, судија основног суда у Зрењанину, чији је предлог оспорио народни посланик Милош Терзић (од 184 присутна народна посланика, 184 нису гласала).

Народна скупштина је, већином гласова свих народних посланика (од 184 присутна народна посланика, 184 су гласала за), усвојила Предлог одлуке о избору председника судова (број 119-2129/20 од 18. децембра 2020. године), без оспореног кандидата, у целини.

**17. тачка дневног реда – ПРЕДЛОГ ОДЛУКЕ О ПРЕСТАНКУ ФУНКЦИЈЕ ПРЕДСЕДНИКА АПЕЛАЦИОНОГ СУДА У КРАГУЈЕВЦУ И ПРЕДСЕДНИКА ПРИВРЕДНОГ СУДА У БЕОГРАДУ**

Народна скупштина је, већином гласова свих народних посланика (од 184 присутна народна посланика, 184 су гласала за), усвојила Предлог одлуке о престанку функције председника Апелационог суда у Крагујевцу и председника Привредног суда у Београду, у целини.

**18. тачка дневног реда – ПРЕДЛОГ ОДЛУКЕ О ПРЕСТАНКУ ФУНКЦИЈЕ ЈАВНОГ ТУЖИОЦА У ОСНОВНОМ ЈАВНОМ ТУЖИЛАШТВУ У НОВОМ ПАЗАРУ, ОСНОВНОМ ЈАВНОМ ТУЖИЛАШТВУ У ЛЕБАНУ И ОСНОВНОМ ЈАВНОМ ТУЖИЛАШТВУ У БЕЧЕЈУ**

Народна скупштина је, већином гласова свих народних посланика (од 184 присутна народна посланика, 184 су гласала за), усвојила Предлог одлуке о престанку функције јавног тужиоца у Основном јавном тужилаштву у Новом Пазару, Основном јавном тужилаштву у Лебану и Основном јавном тужилаштву у Бечеју, у целини.

Потом је председник Народне скупштине одредио паузу у трајању од једног часа.

Након паузе, седница је настављена у 15 часова и 5 минута.

У наставку јединственог претреса о 19. тачки дневног реда, учествовали су народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (поводом чијег излагања су узајамно реплицирали народни посланици Ђорђе Милићевић и Самир Тандир), Невена Ђурић, представник Посланичке групе „Александар Вучић - за нашу децу“, др Милорад Мијатовић, проф. др Жарко Обрадовић, Маријан Ристичевић, Снежана Пауновић, др Драгана Баришић, Јелица Сретеновић, Јелена Жарић Ковачевић, Ненад Филиповић, проф. др Владимир Маринковић, др Александра Томић, Вук Мирчетић, Александар Марковић и Верољуб Арсић.

Другог дана рада, седница је завршена у 18 часова и 10 минута.

**Трећи дан рада – 24. децембар 2020. године**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 86 народних посланика, а применом електронског система за гласање утврђено је да су сали присутна 153 народна посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од министра грађевинарства, саобраћаја и инфраструктуре, Небојша Бакарец, представник Посланичке групе „Александар Вучић - за нашу децу“- од Тужилаштва за организовани криминал и Звонимир Стевић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе.

Председник је обавестио да су спречени да седници присуствују народни посланици: Драган М. Марковић, др Весна Ивковић и Јустина Пупин Кошћал.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Драгољуб Ацковић, Душан Бајатовић, Арђенд Бајрами, Надије Бећири, др Бобан Бирманчевић, Зоран Бојанић, Никола Војиновић, Владан Глишић, Младен Грујић, Милан Ђурица, Марко Зељуг, др Муамер Зукорлић, Крсто Јањушевић, доц. др Михаило Јокић, Шаип Камбери, Горан Ковачевић, Јован Колунџија, Ђорђе Комленски, Селма Кучевић, Сања Лакић, Софија Максимовић, проф. др Предраг Марковић, Жарко Мићин, Марко Младеновић, Оливера Недељковић, Золтан Пек, Љубо Петровић, Мира Петровић, Милена Поповић, Мисала Праменковић, Катарина Ракић, др Љубинко Ракоњац, Горан Спасојевић, Весна Стамболић, Самир Тандир, проф. др Горан Тасић, Иван Тасовац, Смиља Тишма, Соња Тодоровић, Самира Ћосовић, Петар Весовић, Милан Југовић, Љиљана Кузмановић-Вујаковић и Марина Мирковић.

Затим је Народна скупштина наставила **јединствени претрес о 19. тачки дневног реда - ПРЕДЛОГУ ОДЛУКЕ О УСВАЈАЊУ КОДЕКСА ПОНАШАЊА НАРОДНИХ ПОСЛАНИКА.**

У наставку јединственог претреса учествовали су народни посланици: Миленко Јованов, Зоран Томић, Ђорђе Дабић, проф. др Марко Атлагић, Братислав Југовић, Владимир Ђукановић, Младен Бошковић, Србислав Филиповић, Милош Банђур, Александар Мирковић, Угљеша Мрдић, Адам Шукало, проф. др Јахја Фехратовић и Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“.

Затим је председавајућа Марија Јевђић, потпредседник Народне скупштине, у складу са чланом 98. став 4. Пословника, закључила јединствени претрес о Предлогу одлуке.

Председавајућа је, сагласно члану 87. став 5. Пословника, одредила четвртак, 24. децембар 2020. године, са почетком у 14,00 часова, као Дан за гласање о предлозима закона из тачака од 1. до 9. дневног реда и о Предлогу одлуке из тачке 19. дневног реда.

Након паузе, применом електронског система за гласање, утврђено је да је у сали присутно 188народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда –** **ПРЕДЛОГ ЗАКОНА О ИЗМЕНАМА ЗАКОНА О ДРЖАВНИМ СЛУЖБЕНИЦИМА**

Народна скупштина је, већином гласова (од 191 присутног народног посланика, 188 је гласало за, а три нису гласала), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 192 присутна народна посланика, 188 је гласало за, а четири нису гласала).

Народна скупштина је, већином гласова (од 192 присутна народна посланика, 190 је гласало за, а два нису гласала), усвојила Предлог закона о изменама Закона о државним службеницима, у целини.

**2. тачка дневног реда –** **ПРЕДЛОГ ЗАКОНА О ИЗМЕНАМА ЗАКОНА О ЗАПОСЛЕНИМА У ЈАВНИМ СЛУЖБАМА**

Народна скупштина је, већином гласова (од 192 присутна народна посланика, 191 је гласао за, а један није гласао), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 193 присутна народна посланика, 191 је гласао за, а два нису гласала).

Народна скупштина је, већином гласова (од 193 присутна народна посланика, 191 је гласао за, а два нису гласала), усвојила Предлог закона о изменама Закона о запосленима у јавним службама, у целини.

**3. тачка дневног реда –** **ПРЕДЛОГ ЗАКОНА О ИЗМЕНАМА ЗАКОНА О СИСТЕМУ ПЛАТА ЗАПОСЛЕНИХ У ЈАВНОМ СЕКТОРУ**

Народна скупштина је, већином гласова (од 193 присутна народна посланика, 190 је гласало за, а три нису гласала), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 193 присутна народна посланика, 191 је гласао за, а два нису гласала).

Народна скупштина је, већином гласова (од 192 присутна народна посланика, 188 је гласало за, а четири нису гласала), усвојила Предлог закона о изменама Закона о систему плата запослених у јавном сектору, у целини.

**4. тачка дневног реда –** **ПРЕДЛОГ ЗАКОНА О ИЗМЕНАМА ЗАКОНА О ПЛАТАМА СЛУЖБЕНИКА И НАМЕШТЕНИКА У ОРГАНИМА АУТОНОМНЕ ПОКРАЈИНЕ И ЈЕДИНИЦЕ ЛОКАЛНЕ САМОУПРАВЕ**

Народна скупштина је, већином гласова (од 192 присутна народна посланика, 189 је гласало за, а три нису гласала), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 192 присутна народна посланика, 190 је гласало за, а два нису гласала).

Народна скупштина је, већином гласова (од 192 присутна народна посланика, 189 је гласало за, а три нису гласала), усвојила Предлог закона о изменама Закона о платама службеника и намештеника у органима аутономне покрајине и јединице локалне самоуправе, у целини.

**5. тачка дневног реда –** **ПРЕДЛОГ ЗАКОНА О ИЗМЕНАМА ЗАКОНА О ПЛАТАМА ЗАПОСЛЕНИХ У ЈАВНИМ АГЕНЦИЈАМА И ДРУГИМ ОРГАНИЗАЦИЈАМА КОЈЕ ЈЕ ОСНОВАЛА РЕПУБЛИКА СРБИЈА, АУТОНОМНА ПОКРАЈИНА ИЛИ ЈЕДИНИЦА ЛОКАЛНЕ САМОУПРАВЕ**

Народна скупштина је, већином гласова (од 192 присутна народна посланика, 189 је гласало за, а три нису гласала), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 192 присутна народна посланика, 189 је гласало за, а три нису гласала).

Народна скупштина је, већином гласова (од 192 присутна народна посланика, 190 је гласало за, а два нису гласала), усвојила Предлог закона о изменама Закона о платама запослених у јавним агенцијама и другим организацијама које је основала Република Србија, аутономна покрајина или јединица локалне самоуправе, у целини.

**6. тачка дневног реда –** **ПРЕДЛОГ ЗАКОНА О ЗАДУЖИВАЊУ РЕПУБЛИКЕ СРБИЈЕ КОД UNICREDIT BANK SRBIJA A.D. BEOGRAD ЗА ПОТРЕБЕ ФИНАНСИРАЊА ПРОЈЕКТА РУМА-ШАБАЦ-ЛОЗНИЦА**

Народна скупштина је, већином гласова свих народних посланика (од 192 присутна народна посланика, 190 је гласало за, а два нису гласала), усвојила Предлог закона о задуживању Републике Србије код UniCredit Bank Srbija A.D. Beograd за потребе финансирања Пројекта Рума-Шабац-Лозница, у целини.

**7. тачка дневног реда –** **ПРЕДЛОГ ЗАКОНА О ПОТВРЂИВАЊУ УГОВОРА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ ХОНГ КОНГА СПЕЦИЈАЛНОГ АДМИНИСТРАТИВНОГ РЕГИОНА НАРОДНЕ РЕПУБЛИКЕ КИНЕ О ОТКЛАЊАЊУ ДВОСТРУКОГ ОПОРЕЗИВАЊА У ОДНОСУ НА ПОРЕЗЕ НА ДОХОДАК И НА ИМОВИНУ И СПРЕЧАВАЊУ ПОРЕСКЕ ЕВАЗИЈЕ И ИЗБЕГАВАЊА**

Народна скупштина је, већином гласова свих народних посланика (од 192 присутна народна посланика, 189 је гласало за, а три нису гласала), усвојила Предлог закона о потврђивању Уговора између Владе Републике Србије и Владе Хонг Конга Специјалног административног региона Народне Републике Кине о отклањању двоструког опорезивања у односу на порезе на доходак и на имовину и спречавању пореске евазије и избегавања, у целини.

**8. тачка дневног реда –** **ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ РЕПУБЛИКЕ ФРАНЦУСКЕ О САРАДЊИ У ОБЛАСТИ СПРОВОЂЕЊА ПРИОРИТЕТНИХ ПРОЈЕКАТА У РЕПУБЛИЦИ СРБИЈИ**

Народна скупштина је, већином гласова свих народних посланика (од 192 присутна народна посланика, 190 је гласало за, а два нису гласала), усвојила Предлог закона о потврђивању Споразума између Владе Републике Србије и Владе Републике Француске о сарадњи у области спровођења приоритетних пројеката у Републици Србији, у целини.

**9. тачка дневног реда –** **ПРЕДЛОГ ЗАКОНА О ПОТВРЂИВАЊУ МЕМОРАНДУМА О РАЗУМЕВАЊУ ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ УЈЕДИЊЕНОГ КРАЉЕВСТВА ВЕЛИКЕ БРИТАНИЈЕ И СЕВЕРНЕ ИРСКЕ О ЗАПОШЉАВАЊУ ЧЛАНОВА ПОРОДИЦЕ КОЈИ ЖИВЕ У ЗАЈЕДНИЧКОМ ДОМАЋИНСТВУ СА ЧЛАНОВИМА ДИПЛОМАТСКИХ И КОНЗУЛАРНИХ ПРЕДСТАВНИШТАВА**

Народна скупштина је, већином гласова свих народних посланика (од 192 присутна народна посланика, 190 је гласало за, а два нису гласала), усвојила Предлог закона о потврђивању Меморандума о разумевању између Владе Републике Србије и Владе Уједињеног Краљевства Велике Британије и Северне Ирске о запошљавању чланова породице који живе у заједничком домаћинству са члановима дипломатских и конзуларних представништава, у целини.

**19. тачка дневног реда –** **ПРЕДЛОГ ОДЛУКЕ О УСВАЈАЊУ КОДЕКСА ПОНАШАЊА НАРОДНИХ ПОСЛАНИКА**

Народна скупштина је, већином гласова (од 192 присутна народна посланика, 189 је гласало за, два против, а један није гласао), прихватила Предлог одлуке, у начелу.

Саставни део Предлога одлуке постали су амандмани народног посланика др Владимира Орлића на чл. 1, 6, 10, 12, којим се после члана 21. додаје нова глава VI, на назив главе VI и чл. 22, 23. и којим се после члана 28. додаје нова глава X.

Народна скупштина није прихватила амандмане народног посланика проф. др Љубише Стојмировића на преамбулу (од 192 присутна народна посланика, шест је гласало за, а 186 није гласало), на назив акта (од 191 присутног народног посланика, пет је гласало за, а 186 није гласало) и на чланове 1, 17, назив Главе VI изнад члана 22. и члан 22, на назив Главе VII изнад члана 23. и чл. 23, 24. и 25, на назив Главе VIII изнад члана 26. и чл. 26. и 28. (од 191 присутног народног посланика, шест је гласало за, а 185 није гласало).

Народна скупштина је, већином гласова (од 191 присутног народног посланика, 188 је гласало за, два против, а један није гласао), усвојила Предлог одлуке о усвајању Кодекса понашања народних посланика, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Осму седницу Другог редовног заседања Народне скупштине Републике Србије у 2020. години.

Седница је закључена у 14 часова и 25 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић